# Багдад

### от Уикипедия, свободната енциклопедия

Багдад (Арабски: بغداد), е столицата на Ирак и на провинция Багдад. Името произлиза от персийското Баг-дад, означаващо 'Бог даде' или Баг-да-ду - 'Градината на Бог'. Той е вторият по-големина град в Югозападна Азия след Техеран, като населението му през 2006 е приблизително 7 400 000. Градът се намира на река Тигър и през средновековието е бил столица на Абасидския Халифат.

## [редактиране] История

Багдад е основан на западния бряг на река Тигър между 762 и 767 от Халиф Ал-Мансур от Абaсидската династия. Градът най-вероятно е бил построен на мястото на по-ранно персийско селище. Багдад значи „даден от Бога“, а тъй като градът е бил обграден с огромна стена под формата на кръг, през Средновековието е бил наричан „Кръглият Град“. През 9-ти век населението на града е достигало до половин милион души, но развитието му е било забавено от проблемите на Халифатът, като в в дадени периоди Багдад дори е губел статуса си на столица в полза на град Самара. На 10 февруари 1258 Багдад е опожарен и частично унищожен от монголски нашественици под водачеството на хан Хулагу. Над 800 000 души биват избити, а нападението над града слага край на Абaсидския халифат. До 1534 градът е столица на провинция и е под контрола на няколко династии, но след това бива завладян от османците. До 16 век Багдад е бил най-големият град в Близкия Изток, но след това първенството му е отнето от Константинопол (тогава Цариград). Градът остава под контрола на отоманците до Първата световна война, след което е под британско управление. Ирак получава формална независимост през 1932 и абсолютна през 1946, след което градът започва да просперира. През 1900 населението му е било едва 145 000, но до средата на века достига 600 000. През 70-те години на 20 век населението нараства с огромни темпове, най-вече заради големия скок в цената на петрола. Ирано-иракската война успява да сложи край на този просперитет, тъй като голяма част от парите, нужни на града, отиват при армията, а и над 1,5 милиона души от населението на Ирак загиват по време на войната. Иран на няколко пъти обстрелва града с ракети, но не успява да нанесе големи щети или да убие много хора. Двете войни в Персийския залив успяват да превърнат части от града в руини — факт, за който допринасят най-вече масираните бомбардировки от страна на коалиционните сили, особено през март и април 2003. Процесът по реконструкция и пълното възстановяване на електро- и водоснабдяването не е приключил дори повече от 3 години след началото на войната.

## [редактиране] Управление

Градът има 9 съвета, който управляват основните квартали. Те се разделят на 88 регионални съвета, които управляват по-малки части от Багдад. Съществува и един общ градски съвет, в който влизат 37 души от кварталите с най-голямо население.

## [редактиране] География

Багдад се намира на река Тигър и е на около 50 км от река Ефрат. По-голямата част от града е на плосък терен, като кварталите на западната страна на реката са по-богати от тези на източната. Въпреки наличието на голям брой паркове и зелени площи, в града често вилнеят пясъчни бури.

През вековете градът винаги е бил важен търговски и икономически център. Търговски пътища от Индия, Персия и Европа са минавали през него по едно или друго време. Днес квартал Керада се слави като средище на търговията в Багдад. Основното летище на града е Международно Летище Багдад.

## [редактиране] Култура

Багдад винаги е бил сред водещите арабски градове по отношение на музика, театър и визуални изкуства. Тук са родени или са творили редица известни писатели, художници и музиканти.

## [редактиране] Личности

- Починали в Багдад
  - Абул Уафа (940-998), учен
  - Саддам Хюсеин (1937-2006), политик

- Други личности, свързани с Багдад
  - Ал Газали (1058-1111), философ, преподава в града през 1091-1095
  - Мидхат паша (1822-1883), политик, губернатор през 1869-1871

## [редактиране] Външни препратки

- Интерактивна карта на Багдад

Големи градове в Ирак
Северен Ирак | Мосул, Киркук, Сулеймания, Ербил
Централен Ирак | Самара, Багдад, Тикрит, Рамади, Фалуджа, Бакуба
Южен Ирак | Басра, Ум Касър, Насирия, Наджаф, Кербала, Кут, Диуания

Взето от „http://bg.wikipedia.org../../../%D0%B1/%D0%B0/%D0%B3/%D0%91%D0%B0%D0%B3%D0%B4%D0%B0%D0%B4.html“.

Категории: Градове в Ирак

##### Views

- Статия
- Беседа
- Текуща версия

##### Търсене

##### На други езици

- አማርኛ
- العربية
- ܐܪܡܝܐ
- Azərbaycan
- Žemaitėška
- བོད་ཡིག
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Arpitan
- Gaeilge
- Galego
- עברית
- Hrvatski
- Magyar
- Հայերեն
- Bahasa Indonesia
- Ido
- Íslenska
- Italiano
- 日本語
- 한국어
- Kurdî / كوردي
- Latina
- Lietuvių
- Македонски
- मराठी
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Occitan
- Polski
- Português
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- Kiswahili
- தமிழ்
- Тоҷикӣ
- Tagalog
- Türkçe
- Українська
- اردو
- Tiếng Việt
- Volapük
- 中文